rejauldu/bengali-wikipedia huggingface dataset:
এল গ্রান কারলেমানি (, ; "মহান কারলেমানি") হল অ্যান্ডোরার জাতীয় সঙ্গীত। কাতালান প্রচলিত বানান অফিসিয়াল পরিবর্তন করার আগে সঙ্গীত লেখা হয়েছিল, সঙ্গীতটি পুরানো বানান লেখা হয়েছে যা এখনও অ্যান্ডোরার অফিসিয়ালে সক্রিয় রয়েছে। এটি রচনা করেন এনরীচ মারফানি বোন্স (১৮৭১-১৯৪২) এবং এবং এতে সুর দিয়েছেন জোয়াও বেনইক ই ভিভো (১৮৬৪-১৯২৬)। এটি ৮ই সেপ্টেম্বর, ১৯২১ সালে বার্ষিকী আনুষ্ঠানিকভাবে অ্যান্ডোরার জাতীয় সঙ্গীত হিসেবে গ্রহণ করা হয়। এই দিনটিতে মেরিটেক্সলের আয়ার লেডি (ভার্জিন মেরি) উৎসব পালন করা হয়, যাকে অ্যান্ডোরার রক্ষক বলে বিবেচনা করা হয়।জাতীয় সঙ্গীতের তথ্য   গানের কথা  গানের কথা অ্যান্ডোরার ভাষায়  ইংরেজি অনুবাদ  বাংলা অনুবাদEl gran Carlemany, mon Pare dels alarbs me deslliurà, I del cel vida em donà de Meritxell, la gran Mare, Princesa nasquí i Pubilla entre dos nacions neutral Sols resto lúnica filla de l'imperi Carlemany. Creient i lluire onze segles, creient i lliure vull ser. ¡Siguin els furs mos tutors i mos Prínceps defensors! I mos Prínceps defensors!The great Charlemagne, my Father, liberated me from the Saracens, And from heaven he gave me life of Meritxell the great Mother. I was born a Princess, a Maiden neutral between two nations. I am the only remaining daughter of the Carolingian empire Believing and free for eleven centuries, believing and free I will be. The laws of the land be my tutors, and my defender Princes! And Princes my defender!. . . . . .   আরও দেখুন   বিভিন্ন দেশের জাতীয় সঙ্গীতের তালিকা   তথ্যসূত্র    বহিঃসংযোগ   General Council - The General Council of Andorra has a page about the National Anthem, with lyrics and sound files.  www.national-anthems.net  বিষয়শ্রেণী:জাতীয় সঙ্গীত বিষয়শ্রেণী:অ্যান্ডোরার জাতীয় প্রতীক বিষয়শ্রেণী:অ্যান্ডোরান গান
পল্লবী শর্মা একজন ভারতীয় বাংলা টেলিভিশন অভিনেত্রী।  তিনি স্টার জলসার কে আপন কে পর ধারাবাহিকে 'জবা' চরিত্রে অভিনয়ের জন্য সবচেয়ে বেশি পরিচিত। ২০১৬ সাল থেকে তিনি কে আপন কে পর ধারাবাহিকে কাজ করা শুরু করেছিলেন।  ব্যক্তিগত জীবন উনার জন্ম ১৯৯৭ সালের, ৪ সেপ্টেম্বর মাসে। তিনি খুব অল্প বয়সে তার মাকে হারান, তখন তার বয়স ছিল মাত্র সাত। তিনি যখন স্কুলে দশম শ্রেণি তে পড়তেন, তখন তিনি তার  বাবাকে হারান। তিনি কলকাতায় থাকেন।  পেশাগত জীবন তিনি  সানন্দা টিভি-তে ‘নদের নিমাই’ ধারাবাহিকে 'লক্ষ্মীপ্রিয়া' চরিত্রটি তে অভিনয়ে করেছিলেন। তিনি দশম-একাদশ শ্রেণী তে পড়ার সময় ইটিভি বাংলা (কালার-স বাংলা) প্রচারিত 'দুই পৃথিবী' ধারাবাহিক এ প্রধান চরিত্রে অভিনয় করেছেন। তারপর আবার তিনি ২০১৬ সালে স্টার জলসা চ্যানেল এর 'কে আপন কে পর' ধারাবাহিক এ প্রধান চরিত্রে অভিনয় করেছেন, তার বিপরীতে ছিলেন অভিনেতা বিশ্বজিৎ ঘোষ।  তিনি বি. কম এ স্নাতক নিয়ে কলকাতার এক নামি কলেজে ভর্তি হন ২০১৫ সালে। তিনি 'কে আপন কে পর' ধারাবাহিক এর প্রধান চরিত্র 'জবা' চরিত্রে অভিনয় করে সারা পশ্চিমবঙ্গ জুড়ে পপুলারিটি পেয়েছিলেন। ধারাবাহিক টি শেষ হয় ২০২০ সালে, তারপর তিনি বিরতি নেন। ২০২২ সালে তিনি আবার অভিনয় জগতে ফিরলেন, জি বাংলা চ্যানেল এর একটি ধারাবাহিক 'নিম ফুলের মধু'-র প্রধান চরিত্রে।    তথ্যসূ‌‌ত্র   বিষয়শ্রেণী:বাংলা টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:কলকাতা থেকে অভিনেত্রী বিষয়শ্রেণী:১৯৯৭- এ জন্ম
কলম ইউনিয়ন সিংড়া উপজেলার অন্তর্গত ৪ নং ইউনিয়ন।   বর্ণনা  কলম ইউনিয়ন সিংড়া উপজেলার একটি বিখ্যাত ইউনিয়ন। এটি সিংড়ার ৪ নং ইউনিয়ন। এর বর্তমান চেয়ারম্যান হচ্ছেন মইনুল হক চুনু। এই ইউনিয়নে মোট ২৭ টি গ্রাম, ৪টি উচ্চবিদ্যালয়, ১৪ টি মৌজা এবং ১ টি মহাবিদ্যালয় রয়েছে।   আয়তন ও জনসংখ্যা  কলম ইউনিয়নের মোট আয়তন ৫৯৬৯ একর। ২০১১ সালের আদমশুমারি অনুসারে এই ইউনিয়নে মোট ২৮৫৭২ জন লোক বসবাস করেন। বসবাসতরদের মাঝে ১৪৩৯২ জন পুরুষ এবং ১৪১৮০ জন মহিলা। কলম ইউনিয়নে স্বাক্ষরতার হার ৪২.৮ শতাংশ।   আরোও দেখুন   কলম উচ্চ বিদ্যালয়  কলম ডিগ্রি কলেজ  কলম বাড়োয়ারী কালী মন্দির   তথ্যসূত্র   বিষয়শ্রেণী:সিংড়া উপজেলার ইউনিয়ন
আশিকুর রহমান একজন বাংলাদেশী টেলিভিশন পরিচালক, চলচ্চিত্র নির্মাতা এবং চিত্রনাট্যকার। তিনি পাঁচটি অ্যাকশনধর্মী চলচ্চিত্র পরিচালনা করেছেন: কিস্তিমাত, গ্যাংস্টার রিটার্নস, মুসাফির, অপারেশন অগ্নিপথ এবং সুপার হিরো। তিনি কিস্তিমাত ছাড়া সবকয়টি চলচ্চিত্র রচনা করেছেন।   প্রাথমিক জীবন  আশিকুর রহমান ঢাকায় জন্মগ্রহণ করেন। তিনি বাংলাদেশ প্রকৌশল ও প্রযুক্তি বিশ্ববিদ্যালয় (বুয়েট) থেকে পুরকৌশলে ব্যাচেলর সম্পন্ন করেন। পরে আশিকুর রহমান সিডনি প্রযুক্তি বিশ্ববিদ্যালয় থেকে পুরকৌশল ও পরিবেশগত প্রকৌশলে মাস্টার্স এবং ঢাকা বিশ্ববিদ্যালয় থেকে টেলিভিশন ও চলচ্চিত্র অধ্যয়নে স্নাতকোত্তর ডিগ্রী অর্জন করেন।  আশিকুর রহমান বিএফডিসি সিনেম্যাটোগ্রাফার এসোসিয়েশনের সদস্য এবং বিএফডিসি ফিল্ম ডিরেক্টরস অ্যাসোসিয়েশনের সদস্য। তিনি অস্ট্রেলিয়ান ডিরেক্টর গিল্ড এবং ইঞ্জিনিয়ার্স অস্ট্রেলিয়ার সদস্য।   পেশা  ২০১৩ সালের এপ্রিল মাসে, রহমানের জন্য শিমোন মাহমুদের সাথে লিখিত একটি স্ক্রিপ্টের জন্য তিনি শুটিং শুরু করেন। অ্যাকশনধর্মী ধারাবাহিক নাটকের নাম ছিল গ্যাংস্টার, এতে অভিনয় করেছিলেন জিয়াউল ফারুক অপুর্ব, নাটকটি প্রযোজনা করেছিলো ইন্ট্রাক্ট ফিল্ম এন্ড মিডিয়া, এবং এটি স্যাটেলাইট চ্যানেল এশিয়ান টিভিতে সম্প্রচার করার পরিকল্পনা ছিল। যখন এশিয়ান টিভি শুটিংয়ের প্রথম পর্যায়ে ক্লিপ দেখছিল, তারা এটিকে চলচ্চিত্র করার জন্য পরামর্শ দেন, এশিয়ান টিভি এবং সাইফুল আজিম যৌথভাবে তা প্রযোজনা করে। নভেম্বর নাগাদ, প্রকল্পটি গ্যাংস্টার রিটার্নস নামে পুনঃনাম করা হয় করা।  এদিকে রহমান অ্যাকশন চলচ্চিত্র কিস্তিমাত শুটিং শুরু করেন। যেটি ২০১৪ সালে মুক্তি পায়।  গ্যাংস্টার রিটার্নস অবশেষে ২৭ নভেম্বর ২০১৫ এ মুক্তি পায়।   রহমানের তৃতীয় ছবি, অ্যাকশন থ্রিলার চলচ্চিত্র মুসাফির, যেটি তিনি লিখেছেন। এটি ২২ এপ্রিল ২০১৬ তে মুক্তি পায়, এবং দর্শকরা এটি ভালভাবে গ্রহণ করা হয়। দ্য ডেইলি স্টারের ফাহিম ফেরদৌস একটি মূল গল্প, কথোপকথন, এবং সিনেমাটোগ্রাফি বলতে চেষ্টা করার প্রশংসা করেন, তবে তিনি কিছু দৃশ্য অপ্রয়োজনীয় ছিল এবং গল্পের কাহিনী পুরোপুরি একসাথে মিলে না বলেও মন্তব্য করেন। তিনি লিখেছিলেন, "আশিকুর রহমান প্রতিশ্রুতি দেখিয়েছেন, এবং আশা করাই যে তিনি আরও ভালো করবেন।" আশিকুর রহমান পরিচালিত ছোট সাংগীতিক চলচ্চিত্র 'সাড়াংশে তুমি' প্রিমিয়ারে এপ্রিল মাসে। টিভি প্রযোজনার চার বছর পর, রহমান এশিয়ান টিভির জন্য নাটক প্রিন্সেস পরিচালনা করেন।  ২০১৬ সালে তিনি অপারেশন অগ্নিপথ চিত্রগ্রহণ করেন।    চলচ্চিত্রের তালিকা   কিস্তিমাত (২০১৪) - পরিচালক  গ্যাংস্টার রিটার্নস (২০১৫) - পরিচালক এবং চিত্রনাট্যকার  মুসাফির (২০১৬) - পরিচালক ও চিত্রনাট্যকার  সারাংশে তুমি - প্রথম বাংলাদেশী সাংগীতিক শর্ট ফিল্ম (২০১৬) - পরিচালক  অপারেশন অগ্নিপথ - পরিচালক ও চিত্রনাট্যকার  সুপার হিরো (২০১৮) - পরিচালক এবং চিত্রনাট্যকার  তথ্যচিত্র  উপকূল - তথ্যচিত্র বাংলাদেশ কোস্ট গার্ড (২০১৬ ও ২০১৮) - পরিচালক  অপারেশন সেইফ গার্ড - বাংলাদেশ নৌবাহিনী (২০১৬) - চলচ্চিত্রকার  সোয়াট ইন অ্যাকশন বাই সোয়াট বাংলাদেশ পুলিশ (২০১৭) - পরিচালক  সঙ্গীত ভিডিও  বলতে বলতে চলতে চলতে (২০১৪) - পরিচালক  হৃদয়ের আয়না (২০১৬) - পরিচালক  রেশমি চুড়ি বাই কনা (২০১৬) - পরিচালক ও চলচ্চিত্রকার   তথ্যসূত্র    বহিঃসংযোগ       বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশী পুরকৌশলী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চিত্রগ্রাহক বিষয়শ্রেণী:বাঙালি চলচ্চিত্র পরিচালক
হ্যারিসন কার্লিয়ন (জন্ম: ২৩ জানুয়ারী ২০০১) জার্সির একজন আন্তর্জাতিক ক্রিকেটার। অক্টোবর ২০১৬ সালে কার্লিয়ন লস অ্যাঞ্জেলেসে অনুষ্ঠিত ২০১৬ আইসিসি ওয়ার্ল্ড ক্রিকেট লীগ চতুর্থ বিভাগের জন্য জার্সির দলে নির্বাচিত হয়েছিলেন। ওমানের বিপক্ষে জার্সির প্রথম টুর্নামেন্টে খেলেছেনও তিনি। পনেরো বছর বয়সে তিনি সতীর্থ জন্টি জেনারের আগের রেকর্ডটি ভেঙে জার্সির হয়ে সর্বকনিষ্ঠ খেলোয়াড় হিসাবে আন্তর্জাতিক ক্রিকেট ম্যাচ খেলেছিলেন।  ডিভিশন ফোর টুর্নামেন্টের চূড়ান্ত ম্যাচে পঞ্চম স্থান নির্ধারণী প্লে অফ ম্যাচে জার্সির হয়ে ইতালির বিপক্ষে তিনি তার বাবা এবং টিম ম্যানেজার টনি কার্লিয়নের সাথে খেলেছিলেন। জার্সি দলের সদস্য খেলোয়াড়দের ইনজুরির কারণে তার পিতাকে খেলতে বাধ্য করেছিল। আর এটাই ছিল জার্সির হয়ে আন্তর্জাতিক ম্যাচে প্রথম পিতা এবং পুত্র একসাথে খেলা।  এপ্রিল ২০১৮ এ, মালয়েশিয়ায় অনুষ্ঠিত ২০১৮ আইসিসি বিশ্ব ক্রিকেট লীগ চতুর্থ বিভাগ প্রতিযোগিতার জন্য তাকে জার্সির দলে অন্তর্ভুক্ত করা হয়েছিল। আগস্ট ২০১৮ এ, তাকে নেদারল্যান্ডসে অনুষ্ঠিত ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতার জন্য জার্সির দলের স্কোয়াডে রাখা হয়েছিল।  মে ২০১৯ সালে তাকে গার্নসির বিপরীতে ২০১৯ টি২০ ইনসুলার কাপ প্রতিযোগিতায় জার্সির দলে রাখা হয়। একই মাসে গার্নসিতে অনুষ্ঠিত ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালের জন্য তাকে জার্সির দলে রাখা হয়েছিল। জার্সির হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন ১ জুন ২০১৯ এ গার্নসির বিপরীতে।  জুলাই ২০১৯ এ, কার্লিয়ন জার্সির অনূর্ধ্ব -১৯ ক্রিকেট বিশ্বকাপ বাছাইয়ের প্রতিযোগিতায় দলের অধিনায়ক ছিলেন। ৩১ জুলাই ২০১৯, ফ্রান্সের বিপক্ষে জার্সির নয় উইকেটে জয় লাভ করে, যেখানে কার্লিয়নের স্কোর ছিল ১০৭ রান  ২০১৯ সালের সেপ্টেম্বরে, সংযুক্ত আরব আমিরাতের ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে জার্সির স্কোয়াডে অন্তর্ভুক্ত করা হয়েছিল।   তথ্যসূত্র    বহিঃসংযোগ    Harrison Carlyon  বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জার্সির টুয়েন্টি২০ আন্তর্জাতিক ক্রিকেটার বিষয়শ্রেণী:জার্সির ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম
thumb|right|250px|১৯ শতকের প্রথমভাগে ফ্রান্সে শালের ব্যবহার। শাল এক ধরনের বস্ত্রবিশেষ, অনেকটা চাদরের মত যা শরীরের উর্ধাংশ এবং প্রয়োজন বিশেষে মস্তক আবরণের কাজে ব্যবহৃত হয়। নারী-পুরুষ নির্বিশেষে শাল পরিধান করে থাকেন। শাল সাধারণত আয়তকার বা বর্গাকার হয়, তবে ত্রিকোণাকৃতির শালও দেখতে পাওয়া যায়। শাল প্রধানত শীতকালে গরম কাপড় হিসেবে পরিধান করা হয়, তবে সাজসজ্জার পরিপূরক হিসেবে এবং ধর্মীয় প্রতীক হিসেবেও এর ব্যবহার রয়েছে। বর্তমানে শাল কেবল উষ্ণতাই প্রদান করে না, বরং এটি ফ্যাশনেরও অংশ। পৃথিবীজুড়ে বিভিন্ন নামে এবং বিভিন্ন ধরনের শালের প্রচলন রয়েছে। এদের মধ্যে কাশ্মীরের পশমিনা শাল সুবিখ্যাত। এই শাল পশমের তৈরি এবং এর বুনন, নকশা এবং বর্ণবৈচিত্রের কারণে সর্বত্র সমাদৃত। এছাড়া ইরানি শালের খ্যাতিও সুবিদিত। বাংলাদেশে মূলত শীতকালে শালের ব্যবহার লক্ষ করা যায়।  তথ্যসূত্র   ছবি    বহিঃসংযোগ   বিষয়শ্রেণী:ইরানি পোশাক বিষয়শ্রেণী:এশীয় পোশাকের ইতিহাস বিষয়শ্রেণী:ভারতীয় উদ্ভাবন da:Sjal en:Shawl eo:Sxalo es:Chal fi:Šaali fr:Châle ja:ショール nl:Sjaal pt:Xaile sv:Sjal
বিদ্দিকারা রুয়ান সুজিবা ডি সিলভা (; জন্ম: ৭ অক্টোবর, ১৯৭৯) দক্ষিণাঞ্চলীয় শহর বেরুয়ালায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেট তারকা। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন তিনি।  ঘরোয়া প্রথম-শ্রেণীর শ্রীলঙ্কান ক্রিকেটে রুহুনার প্রতিনিধিত্ব করছেন তিনি। এছাড়াও, কলম্বো ক্রিকেট ক্লাব, গালে ক্রিকেট ক্লাব, লঙ্কান ক্রিকেট ক্লাব, সেবাস্টিয়ানিটিস ক্রিকেট ও অ্যাথলেটিক ক্লাব এবং শ্রীলঙ্কা এ দলের পক্ষে খেলেছেন তিনি। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন সুজিবা ডি সিলভা।   শৈশবকাল  কালুতারা বিদ্যালয়ের পড়াশোনা করেছেন তিনি। তিন বছর বিদ্যালয়ের পক্ষে ক্রিকেট খেলায় অংশগ্রহণ করেন। ২০০০ সালে অনূর্ধ্ব-২৩ প্রিমিয়ার ট্রফিতে সর্বাধিক উইকেট লাভের রেকর্ড গড়েন। বোলিংয়ের শেষদিকে সুইং করানোয় অসামান্য গুণাবলীর বহিঃপ্রকাশ ঘটান। তাস্বত্ত্বেও দল নির্বাচকমণ্ডলীর আকর্ষণের কেন্দ্রবিন্দুতে উপনীত হতে পারেননি।   খেলোয়াড়ী জীবন  ইংল্যান্ড সফরের পর তাকে দলের সদস্য মনোনীত করা হয়। ২১ জুলাই, ২০০২ তারিখে শ্রীলঙ্কার ৮৯তম টেস্ট ক্যাপ পরিধানকারী হিসেবে বাংলাদেশের বিপক্ষে তার টেস্ট অভিষেক ঘটে। মূলতঃ জ্যেষ্ঠ বোলারদেরকে বিশ্রামের সুযোগ দিতেই তার এ অংশগ্রহণ ছিল। সিরিজের দুই টেস্টে অংশগ্রহণ করেন। পরবর্তী টেস্ট খেলার জন্য তাকে আরও প্রায় পাঁচ বছর অপেক্ষার প্রহর গুণতে হয়। এবারও দলের প্রতিপক্ষ ছিল বাংলাদেশ দল।  ২০০৪ সাল থেকে টুয়েন্টি২০ ক্রিকেটের সাথে সংশ্লিষ্ট তিনি। ২০০৭ সালে আঘাতপ্রাপ্ত চনকা ওয়েলেগেদারা’র পরিবর্তে দলের সদস্য মনোনীত হন। তবে কোন খেলায় অংশগ্রহণের সুযোগ হয়নি তার।  ২০১৪ সালে সকল স্তরের ক্রিকেটকে বিদায় জানান সুজিবা ডি সিলভা।   তথ্যসূত্র    আরও দেখুন   চরিত বুদ্ধিকা  অ্যাশলে ডি সিলভা  নন্দেস্ক্রিপ্টস ক্রিকেট ক্লাব  শ্রীলঙ্কান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:গালে ক্রিকেট ক্লাবের ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:সেবাস্টিয়ানিটেজ ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:রুহুনার ক্রিকেটার
গার্ট্রুড এলিজাবেথ মার্গারেট অ্যানসকোম্ব  (; ১৮ মার্চ ১৯১৯ –৫ জানুয়ারী ২০০১), সাধারণত জি. ই. এম. অ্যানসকম্ব বা এলিজাবেথ অ্যানসকম্ব হিসাবে উল্লেখ করা হয়, হলেন একজন ব্রিটিশ বিশ্লেষণাত্মক দার্শনিক। তিনি মনের দর্শন, কর্মের দর্শন, দার্শনিক যুক্তিবিদ্যা, ভাষার দর্শন এবং নীতিশাস্ত্র নিয়ে লিখেছেন। তিনি ছিলেন বিশ্লেষণাত্মক ধর্মতত্ত্বের একজন বিশিষ্ট ব্যক্তিত্ব, অক্সফোর্ডের সোমারভিল কলেজের ফেলো এবং কেমব্রিজ বিশ্ববিদ্যালয়ের দর্শনের অধ্যাপক। অ্যানসকম্ব লুডভিগ ভিটগেনস্টাইনের শিক্ষার্থী ছিলেন এবং তার কাজের উপর একজন কর্তৃপক্ষ হয়ে ওঠেন এবং ফিলোসোফিকাল ইনভেস্টিগেশন সহ তার লেখা থেকে বর্ণিত অনেক বই সম্পাদনা ও অনুবাদ করেন। অ্যানসকম্বের ১৯৫৮ সালের প্রবন্ধ "আধুনিক নৈতিক দর্শন" বিশ্লেষণাত্মক দর্শনের ভাষায় পরিণতিবাদ শব্দটি প্রবর্তন করে এবং সমসাময়িক সদগুণ নীতিশাস্ত্রের উপর একটি মৌলিক প্রভাব ফেলেছিল। তার মনোগ্রাফ ইনটেনশন (১৯৫৭) ডোনাল্ড ডেভিডসন দ্বারা "অ্যারিস্টটলের পর কর্মের সবচেয়ে গুরুত্বপূর্ণ রচনা" হিসাবে বর্ণনা করা হয়েছে। অভিপ্রায়, কর্ম এবং ব্যবহারিক যুক্তির ধারণার প্রতি অবিরত দার্শনিক আগ্রহ এই কাজ থেকে এর প্রধান প্রেরণা গ্রহণ করেছে বলা যেতে পারে।   তথ্যসূত্র    বহিঃসংযোগ   বিষয়শ্রেণী:১৯১৯-এ জন্ম বিষয়শ্রেণী:২০০১-এ মৃত্যু বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০শ শতাব্দীর ব্রিটিশ দার্শনিক
গুগল পেজ ক্রিয়েটর ছিল গুগলের ওয়েবসাইট তৈরি এবং হোস্টিং পরিষেবা। এটি সাধারণ ওয়েবসাইট ডিজাইনের জন্য একটি টুল ছিল, কোন এইচটিএমএল বা সিএসএসের ব্যাপারে জানা থাকার প্রয়োজন ছিলনা।  ২০০৮ সালের সেপ্টেম্বরে গুগল ঘোষণা করেছিল যে এটি পৃষ্ঠা নির্মাতার নতুন সাইন-আপ গ্রহণ করবে না, পরিবর্তে ব্যবহারকারীদের গুগল সাইটস ব্যবহার করতে উত্সাহিত করবে। পরিষেবাটি ২০০৯ সালে বন্ধ হয়ে গিয়েছিল, যখন বিদ্যমান প্রকাশিত পৃষ্ঠাগুলি গুগল সাইটসে স্থানান্তরিত হয়েছিল৷  পরিষেবাটির  বিখ্যাত ব্যবহারের ক্ষেত্রগুলোর মধ্যে একটি ছিল লেভারবার্টনের ওয়েবসাইট।   আরও দেখুন    ব্লগার (পরিষেবা)   তথ্যসূত্র   বিষয়শ্রেণী:বন্ধ হওয়া গুগল সেবা
জাঙ্গালিয়া ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    শিক্ষা    শিক্ষা  শিক্ষার হার : ৭৫%  শিক্ষা প্রতিষ্ঠান  তারাকান্দি উচ্চ বিদ্যালয়   চরটেকী গার্লস স্কুল এন্ড কলেজ  চরকাওনা বহুমুখী উচ্চ বিদ্যালয়   জাঙ্গালিয়া ইউনিয়ন উচ্চ মাধ‍্যমিক বিদ‍্যালয়  দগদগা ইসলামিয়া কিন্ডারগার্টন এন্ড জুনিয়র স্কুল  তারাকান্দি মডেল টেকনিক্যাল স্কুল  চরকাওনা কারিগরি স্কুল এন্ড কলেজ  তারাকান্দি সিনিয়র ফাজিল মাদ্রাসা   কাজী হাটি হাফিজিয়া মাদ্রাসা    জনপ্রতিনিধি  বর্তমান চেয়ারম্যান - বুলবুল আহমেদ +চেয়ারম্যানগণের তালিকাক্রমিকনামমেয়াদ০১সরকার শামিম আহাম্মেদ০২আব্দুস সাত্তার০৩তৌফিকুল ইসলাম০৪বুলবুল আহমেদ০৫   তথ্যসূত্র   বিষয়শ্রেণী:পাকুন্দিয়া উপজেলার ইউনিয়ন
গজনি দুর্গ পূর্ব-মধ্য আফগানিস্তানের গজনি শহরে অবস্থিত,  একটি মধ্যযুগীয় দুর্গপ্রাকার। গজনি শহরকে একটি প্রাচীর বেষ্টিত নগর হিসবে গড়ে তোলার লক্ষ্যে ১৩শ শতাব্দীতে দুর্গটি নির্মিত হয়েছিল। দুর্গটি ৪৫ মিটার (১৪৭ ফুট) উঁচু যা গজনির আকাশসীমায় আধিপত্য বিস্তার করে।  একাধিক হুমকির কারণে দুর্গটি ধ্বংসের ঝুঁকিতে রয়েছে। ইতোমধ্যে দুর্গটির ৩২টি মূল মিনারের অর্ধেকেরও বেশি ধ্বংস বা ক্ষতিগ্রস্ত অবস্থায় রয়েছে। ২০১৯ সালের জুন মাসে এক ভিডিওতে দুর্গের একটি মিনার ভেঙ্গে পড়তে দেখা যায়, যা সামাজিক মাধ্যমে বেশ আলোচিত হয়। দুর্গটি শহরের কেন্দ্রস্থলে এবং নিকটবর্তী প্রধান রাস্তাগুলিতে অবস্থিত। ভারী বৃষ্টিপাত এবং দেশটির চলমান গৃহযুদ্ধ ও সংরক্ষণের জন্য অর্থের অভাব দুর্গটির ক্ষয় ত্বরান্বিত করছে।   ইতিহাস  নির্মাণের পর হতে ৮০০ বছরেরও বেশি সময় ধরে গজনি দুর্গটি অনেক যুদ্ধের সাক্ষী হয়েছে। দুর্গটি ১৮৩৯ সালের প্রথম ইঙ্গ-আফগান যুদ্ধের ঐতিহাসিক স্থান। এযুদ্ধে ব্রিটিশ সেনারা আক্রমণ করে দুর্গটি দখল করেছিল। পরবর্তী দশকগুলিতে এই দুর্গে আরো যুদ্ধের ও সহিংসতা ঘটেছিল।  ২০১৯ সালের ১৪ জুন, ভারী বৃষ্টিপাত এবং আফগান সরকারের অবহেলার কারণে দুর্গের একটি মিনার ভেঙে পড়েছিল।   হুমকি  গজনী দুর্গের অবকাঠামো দিন দিন অবনতি হচ্ছে। দুর্গের অনেক মিনার ও দেয়াল ভেঙে পড়েছে। আফগানিস্তানে গৃহযুদ্ধ এবং অবিরত রাজনৈতিক অস্থিতিশীলতা দুর্গের অবনতিতে ভূমিকা রেখেছে। যুদ্ধ এবং তহবিলের অভাব দুর্গটির সংরক্ষণের প্রচেষ্টা বাধাগ্রস্থ করেছে।  ২০১৯ সালের জুন-এ মিনার ধসে পড়ার ভিডিওটি সামাজিক মাধ্যমে আলোচিত হলে আফগান সরকার  দেশের সাংস্কৃতিক ঐতিহ্য রক্ষায় এগিয়ে আসার জন্য আন্তর্জাতিক সম্প্রদায়কে আহ্বান জানিয়েছিল।   চিত্রশালা    আরও দেখুন    গজনি মিনার  কালা-ই-জঙ্গি   তথ্যসূত্র   বিষয়শ্রেণী:বিপদাপন্ন বিশ্ব ঐতিহ্যবাহী স্থান বিষয়শ্রেণী:গজনি প্রদেশ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আফগানিস্তানের দুর্গ
মইদুল ইসলাম বাংলাদেশের বরিশাল জেলার রাজনীতিবিদ ও তৎকালীন বাকেরগঞ্জ-৪ (বরিশাল-৪) আসনের সাবেক সংসদ সদস্য।   প্রাথমিক জীবন  মইদুল ইসলাম বরিশাল জেলার মেহেন্দীগঞ্জ উপজেলায় জন্মগ্রহণ করেন।   রাজনৈতিক জীবন  মইদুল ইসলাম মেহেন্দীগঞ্জ উপজেলা আওয়ামী লীগের সভাপতি ও বরিশালের জেলা পরিষদ চেয়ারম্যান। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন বাকেরগঞ্জ-৪ (বরিশাল-৪) আসন থেকে সংসদ সদস্য নির্বাচিত হন।  ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে ও ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে বরিশাল-৪ আসন থেকে তিনি পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বরিশাল জেলার রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় পার্টির রাজনীতিবিদ বিষয়শ্রেণী:মেহেন্দিগঞ্জ উপজেলার ব্যক্তি
ফার্স্ট লাইন মেড হল একটি ইসরায়েলি সংগঠন যার উদ্দেশ্য সম্মুখ সারিতে সামরিক ডাক্তারদের ওষুধ ও চিকিৎসা সরবরাহ করা। ৭ই অক্টোবর ইসরায়েলের উপর হামাসের আক্রমণ এবং পরবর্তীতে ২০২৩ সালে যুদ্ধ শুরু হওয়ার পর অধ্যাপক শ্যারন পার্লম্যান ২০২৩ সালে এটি প্রতিষ্ঠা করেন।   তথ্যসূত্র    বহিঃসংযোগ     বিষয়শ্রেণী:২০২৩-এ ইসরায়েলে প্রতিষ্ঠিত বিষয়শ্রেণী:ইসরায়েল ভিত্তিক দাতব্য সংস্থা বিষয়শ্রেণী:ইসরায়েলে স্বাস্থ্য দাতব্য সংস্থা
আবদুস সালাম মিয়া বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-৬ আসনের সংসদ সদস্য ছিলেন।   রাজনৈতিক জীবন  আবদুস সালাম মিয়া ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ফরিদপুর-৬ আসন থেকে সংসদ সদস্য নির্বাচিত হন। তার দুই ছেলে ও দুই মেয়ে রয়েছে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ব্যবহার  The layout design for these subpages is at প্রবেশদ্বার:বাংলাদেশ প্রিমিয়ার লিগ/চিত্র  Add a new Selected picture to the next available subpage.  Update "max=" to new total for its  on the main page.   নির্বাচিত চিত্র তালিকা  প্রবেশদ্বার:বাংলাদেশ প্রিমিয়ার লিগ/নির্বাচিত চিত্র/১  প্রবেশদ্বার:বাংলাদেশ প্রিমিয়ার লিগ/নির্বাচিত চিত্র/২  প্রবেশদ্বার:বাংলাদেশ প্রিমিয়ার লিগ/নির্বাচিত চিত্র/৩  প্রবেশদ্বার:বাংলাদেশ প্রিমিয়ার লিগ/নির্বাচিত চিত্র/৪  প্রবেশদ্বার:বাংলাদেশ প্রিমিয়ার লিগ/নির্বাচিত চিত্র/৫  প্রবেশদ্বার:বাংলাদেশ প্রিমিয়ার লিগ/নির্বাচিত চিত্র/৬  প্রবেশদ্বার:বাংলাদেশ প্রিমিয়ার লিগ/নির্বাচিত চিত্র/৭   মনোনয়ন  Please suggest any picture related to Bangladesh Premier League below.   মনোনয়ন  </div> </div>
thumb|সন্দীপন চট্টোপাধ্যায় সন্দীপন চট্টোপাধ্যায় (২৫ অক্টোবর ১৯৩৩ - ১২ ডিসেম্বর ২০০৫) ছিলেন একজন ভারতীয় বাঙালি সাহিত্যিক। বিগত বিশ শতকের পাঁচের দশকের অন্যতম গদ্যকার যিনি বিষয় নির্বাচনে ও আঙ্গিকের প্রয়োগে স্বতন্ত্র  ছিলেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪১৫,  তিনি বাংলা সাহিত্যের 'আভাঁ গার্দ' লেখকগোষ্ঠীর অন্যতম। তার উল্লেখযোগ্য রচনাগুলি হল ক্রীতদাস ক্রীতদাসী (১৯৬১), সমবেত প্রতিদ্বন্দ্বী ও অন্যান্য গল্প (১৯৬৯), এখন আমার কোনো অসুখ নেই (১৯৭৭), হিরোশিমা মাই লাভ (১৯৮৯), কলকাতার দিনরাত্রি (১৯৯৬) ইত্যাদি।শিশিরকুমার দাশের বাংলা সাহিত্যাভিধান, সাহিত্য সংসদ, পৃষ্ঠা ২২০ তিনি বঙ্কিম পুরস্কার ও সাহিত্য অকাদেমি পুরস্কার পেয়েছিলেন।   লেখালেখি  সন্দীপন চট্টোপাধ্যায়ের প্রথম গল্প-গ্রন্থ ক্রীতদাস ক্রীতদাসী ১৯৬১ খ্রিস্টাব্দে প্রকাশিত হয়। তার প্রথম উপন্যাস - একক প্রদর্শনী প্রকাশিত হয় দশ বৎসর পর লেখালেখির জগতে তিনি গল্প লিখেছেন ৭০টি, উপন্যাস ২১টি, এছাড়াও লিখেছেন অসংখ্য নিবন্ধ। একই সঙ্গে লিখেছেন ডায়েরি, যা তার মৃত্যুর পর প্রকাশিত হয়। তার রচনায় বিজ্ঞাপনের ভাষা, মান্যভাষা, ইতরামি ও রকের ভাষা কোনটাই তার কাছে ব্রাত্য ছিল না।  উপন্যাস সমূহ  উপন্যাস  প্রকাশকালএকক প্রদর্শনী  ১৯৭১ এখন আমার কোনো অসুখ নেই ১৯৭৭ আমি আরব গেরিলাদের সমর্থন করি ১৯৮৫ জঙ্গলের দিনরাত্রি ১৯৮৮ হিরোসিমা মাই লাভ ১৯৮৯ অস্তিত্ব , অতিথি তুমি ১৯৯০ কুকুর সম্পর্কে দুটো একটা কথা যা আমি জানি ১৯৯১ কলেরার দিনগুলিতে প্রেম  ১৯৯২ রিক্তের যাত্রায় জাগো  ১৯৯৩ রুবি কখন আসবে ১৯৯৩ এখন জীবন অনেক সতেজ স্বাস্থ্যে ভরা ১৯৯৪ এসো , নীপবনে ১৯৯৫ কলকাতার দিনরাত্রি ১৯৯৬ কলকাতা , তুমি কার  ১৯৯৭ কোলাজ  ১৯৯৮ ভারতবর্ষ  ১৯৯৯ আমি ও বনবিহারী  ২০০০ যখন সবাই ছিল গর্ভবতী  ২০০১ ডাবল বেডে একা  ২০০১ স্বর্গের নির্জন উপকূলে  ২০০৩ নিষিদ্ধ স্বপ্নের ডায়েরী ২০০৩ ধ্বংস্বের মধ্য দিয়ে যাত্রা ২০০৪  ছোটগল্প সংকলন ক্রীতদাস-ক্রীতদাসী  সমবেত প্রতিদ্বন্দ্ধী ও অন্যান্য হ্যাঁ প্রিয়তমা এক যে ছিল দেয়াল সোনালী ডানার ঈগল   পুরস্কার ও সম্মাননা  সন্দীপন চট্টোপাধ্যায় যে পুরস্কারগুলি পেয়েছেন, সেগুলি হল:জাহিরুল হাসানের সাহিত্যের ইয়ারবুক, পূর্বা, কলকাতা, পৃষ্ঠা ১২২ ও ১২৭  ১৯৯৫ - বঙ্কিম পুরস্কার  ২০০২ - সাহিত্য অকাদেমি পুরস্কার (আমি ও বনবিহারী বইখানির জন্য) তিনি কলকাতা বিশ্ববিদ্যালয়ের বাংলা সাহিত্যের পুরস্কার জগত্তারিণী স্বর্ণপদকও লাভ করেছিলেন।    আরও দেখুন   বাংলার জন্য সাহিত্য অকাদেমি পুরস্কার বিজয়ীদের তালিকা   তথ্যসূত্র   বিষয়শ্রেণী:ভারতীয় সাহিত্যিক বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী বিষয়শ্রেণী:বাঙালি সাহিত্যিক বিষয়শ্রেণী:১৯৩৩-এ জন্ম বিষয়শ্রেণী:২০০৫-এ মৃত্যু বিষয়শ্রেণী:বাঙালি লেখক বিষয়শ্রেণী:কলকাতার লেখক বিষয়শ্রেণী:বাংলা ভাষার লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:হাংরি প্রজন্ম বিষয়শ্রেণী:পশ্চিমবঙ্গের কবি
২০১৭ ফিফা কনফেডারেশন্স কাপের নকআউট পর্যায়ে ২৮ জুন থেকে সেমিফাইনালে চূড়ান্ত রাউন্ডের উদ্বোধন হবে এবং ২ জুলাই ২০১৭ তারিখে ফাইনালের মাধ্যমে শেষ হবে সেইন্ট পিটার্সবার্গের কের্তোভস্কি স্টেডিয়ামে। প্রতিটি গ্রুপের শীর্ষ দুই দল একক-বর্জন স্টাইলে টুর্নামেন্টে প্রতিদ্বন্দ্বিতা করতে নকআউট পর্বের দিকে এগিয়ে যাবে। একটি তৃতীয় স্থান নির্ধারণী ম্যাচ অনুষ্ঠিত হবে, এবং সেমি ফাইনালে পরাজয়ী দুটি দলের মধ্যে এটি অনুষ্ঠিত হবে।  নকআউট পর্বে, সম্পূর্ণ সময় শেষে যদি দুই দলের গোল সংখ্যা সমান থাকে তবে অতিরিক্ত সময় (দুই অর্ধে ১৫ মিনিত করে) দেওয়া হবে। এরপরও যদি গোল সংখ্যা সমান থাকে তবে পেনাল্টি শুট-আউট দ্বারা বিজয়ী নির্ধারণ করা হবে।  বাছাইকৃত দল  গ্রুপ বিজয়ী রানার-আপ এ   বি    ব্রাকেট  সেমি-ফাইনাল  পর্তুগাল বনাম চিলি  জার্মানি বনাম মেক্সিকো  তৃতীয় স্থান নির্ধারণী  ফাইনাল  তথ্যসূত্র  বহিঃসংযোগ  Official site  Official Documents and Match Documents   বিষয়শ্রেণী:২০১৭ ফিফা কনফেডারেশন্স কাপ